laion/Wikipedia-Exotic huggingface dataset:
সিলেট সরকারি পাইলট উচ্চ বিদ্যালয়

সিলেট সরকারি পাইলট উচ্চ বিদ্যালয় হলো বাংলাদেশের চতুর্থ প্রাচীনতম বিদ্যালয় এবং একই সাথে ভারতীয় উপমহাদেশের প্রাচীন বিদ্যালয়গুলোর মধ্যে অন্যতম। এটি ১৮৩৬ খ্রিষ্টাব্দে স্থাপিত হয়। বিদ্যালয়টি সিলেট জেলার সুরমা নদীর তীরে কালীঘাটে অবস্থিত। ১৯৯১ সাল থেকে এটি দুই শিফট (দিবা ও প্রভাতী) একজন প্রধান ও দুইজন সহকারী প্রধান শিক্ষক সহ মোট ৫৫ জন শিক্ষক দিয়ে পরিচালিত হয়। ১৮৩০ সালের দিকে ইস্ট ইন্ডিয়া কোম্পানির শাসনামলে লর্ড বেন্টিক এই অঞ্চলের মানুষ যেন সঠিকভাবে ইংরেজি বলতে পারে সেই লক্ষ্যে এই বিদ্যালয়টি স্থাপনের নির্দেশ দেন। ১৮৪১ সালে এখানে মাত্র ৪১ জন ছাত্র পড়াশোনা করত। এরপর রেভেন্ডার প্রাইজ প্রধান শিক্ষক হিসাবে বিদ্যালয়টির দায়িত্ব নেন এবং বিদ্যালয়টিকে একটি মিশনারি বিদ্যালয়ে রুপান্তর করেন। তখন বিদ্যালয়টি রেভেরেন্ড প্রাইজের কাছে হস্তান্তর করা হয়। ১৮৬৯ সালে বিদ্যালয়টির নাম পরিবর্তন করে "সিলেট সরকারি পাইলট উচ্চ বিদ্যালয়" নামকরণ করে হয় এবং রায় সাহেব দুর্গা কুমার বসুকে বিদ্যালয়টির প্রধান শিক্ষক হিসেবে নিয়োগ দেয়া হয়। ১৮৯৭ সালের ভূমিকম্পে বিদ্যালয়টি ধ্বংসপ্রাপ্ত হয় এবং পরবর্তীতে বিদ্যালয়টি সরিয়ে নিয়ে বর্তমানে যে স্থানে রয়েছে (কালীঘাট) সেখানে স্থানান্তর করা হয়। ১৯০৩ সালে রায় সাহেব দুর্গা কুমার বসু স্বেচ্ছায় অবসর গ্রহণ করলে বৈকুণ্ঠনাথ ভট্টাচার্য বিদ্যালয়টির প্রধান শিক্ষক হিসেবে দায়িত্ব গ্রহণ করেন। ১৯১৮ সালে আরও একটি ভূমিকম্পে বিদ্যালয়টি ধ্বংসপ্রাপ্ত হয় এবং ১৯১৯ সালে বিদ্যালয়টি পুনঃস্থাপিত হয়। এটি ১৯২৬ সালে ভয়াবহ বন্যার ক্ষতিগ্রস্ত হয় এবং ১৯২৯ সালে শুধুমাত্র একটি ভবন ছাড়া পুরো বিদ্যালয়টি আগুনে পুড়ে যায়। ১৯৩৯ সালে দ্বিতীয় বিশ্বযুদ্ধের সময় বিদ্যালয় ভবনকে সৈনিকদের থাকার ক্যাম্প হিসেবে ব্যবহার করা হয় এবং সৈনিকরা চলে যাওয়ার পর বিদ্যালয়টির কাজ পুনরায় শুরু হয়। ১৯৬২ সালে আব্দুল ওয়াহিদ চৌধুরী প্রধান শিক্ষকের দায়িত্ব গ্রহণ করেন এবং বিজ্ঞানাগারের উন্নতি করান এবং শিক্ষকের সংখ্যা বৃদ্ধি করেন। ১৯৬৭ সালে তিনি চট্টগ্রাম বিভাগের সেরা প্রধান শিক্ষক হিসেবে নির্বাচিত হন । একই সালে বিদ্যালয়টির আমূল পরিবর্তনের কারণে তাকে "তমগা-ই-খেদমাত" পুরস্কার দেয়া হয়। ১৯৭১ সালে পাকিস্তানি সৈন্যরা বিদ্যালয়টিতে আগুন লাগিয়ে দেয়, অনেক গুরুত্বপূর্ণ তথ্যাদি ধ্বংস করে এবং বিভিন্ন বই পুস্তক জ্বালিয়ে দেয়। প্রভাতি শাখা: সকাল ৭:১০ টা - দুপুর ১১:৪৫ টা । দিবা শাখা: দুপুর ১২:০০ মিনিট - বেলা ৪:১৫ মিনিট। ২০১৩ সালে এটিকে কলেজে উন্নীত করার কথা হয়ে থাকলেও এখনো পর্যন্ত এটিকে কলেজে উন্নীতকরণ করা হয়নি । সৈয়দ মুজতবা আলী - সাহিত্যিক জেনারেল এম এ জি ওসমানী - মুক্তিযুদ্ধের সর্বাধিনায়ক হুমায়ূন রশীদ চৌধুরী-সাবেক স্পীকার আবুল মাল আবদুল মুহিত -সাবেক অর্থমন্ত্রী শাহ এ এম এস কিবরিয়া - সাবেক অর্থমন্ত্রী ব্রিগেডিয়ার ডা.এম এ মালিক - জাতীয় অধ্যাপক,বাংলাদেশের হৃদরোগ চিকিৎসার পথিকৃৎ ই.এ. চৌধুরী -বাংলাদেশ পুলিশের সাবেক আইজিপি এবং ঢাকা মেট্রোপলিটন পুলিশের প্রথম কমিশনার সৈয়দ মঞ্জুরুল ইসলাম - সাহিত্যিক; বিপিন চন্দ্র পাল-স্বদেশী আন্দোলনের অন্যতম প্রধান নেতা ড.এ কে আব্দুল মোমেন - পররাষ্ট্রমন্ত্রী বিষয়শ্রেণী:সিলেট সরকারি পাইলট উচ্চ বিদ্যালয়ের প্রাক্তন শিক্ষার্থী Siddiquee, Iqbal. "Sylhet Government Pilot High School: 171 Years", Star Insight (২৩ জুন ২০০৭) Abdullah Shibli (৭ মার্চ ২০১৫)। "Syed Mujtaba Ali as a Rebel"। The Daily Star। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রুকু

রুকু (আরবি: رُكوع) একটি আরবী শব্দ যা দ্বারা ইসলামী পরিভাষায় দুটি বিষয়কে বুঝানো হয়: নামাজের একটি অংশ; নামাজে কিরাতের পর মাথা ঝুঁকিয়ে দুই হাত দিয়ে হাটু ধরে রুকু করা হয় যা নামাজের অন্যতম আবশ্যকীয় অংশ। কোরআনের এক একটি অংশ; কোরআনে প্রতিটি প্যারা এক একটি রুকু হিসাবে গণ্য হয়। কুরআনের রুকু শব্দের ব্যবহার রয়েছে। রুকু অর্থ বিনয়াবনত হওয়া। আজ্ঞাবহ। রাকাত সিজদা
সিজদা

সুজুদ (আরবি: سُجود) বা সাজদাহ (আরবি: سجدة) (সিজদা বলে পরিচিত) নামাজের একটি অংশ। রুকু থেকে দাঁড়িয়ে এরপর মাটিতে কপাল ও নাক স্পর্শ করে সিজদা করা হয়। একইসাথে হাটু ও হাতের পাতায় মাটিতে স্থাপন করা হয়। সিজদা নামাজের অন্যতম আবশ্যকীয় অংশ। সিজদা কাবার দিকে মুখ করে দিতে হয়। সিজদার সময় সুবহানা রাব্বিয়াল আলা (سُبْحَانَ رَبِّيَ الْأَعْلَى) তসবিহ পড়তে হয়। কুরআনের কিছু আয়াতকে সিজদার আয়াত বলা হয়। এসব আয়াত তিলাওয়াত করলে তিলাওয়াতকারী ও শ্রোতা উভয়ের জন্য সিজদা দেয়া আবশ্যক হয়ে যায়। এছাড়া নামাজে কোনো ওয়াজিব লঙ্ঘন হলে সিজদা সাহু দিয়ে তা সংশোধন করে নিতে হয়। তবে ফরজ লঙ্ঘন হলে সিজদা সাহু দিলেও সংশোধন হয় না। সুন্নত বা মুস্তাহাব লঙ্ঘন হলে সিজদা সাহু দেয়ার প্রয়োজন নেই। সিজদা সাহু USC-MSA Compendium of Muslim Texts Detailed study of the word "SuJuD" in The Quran
২০১৫ আইসিসি আফ্রিকা টুয়েন্টি২০ চ্যাম্পিয়নশিপ

২০১৫ আইসিসি আফ্রিকা টুয়েন্টি২০ চ্যাম্পিয়নশীপ এক ধরনের ক্রিকেট প্রতিযোগিতা। আইসিসি আফ্রিকা কর্তৃক এ প্রতিযোগিতা পরিচালিত হবে। ঐ অঞ্চলের শীর্ষ ৬ সহযোগী সদস্য - বতসোয়ানা, ঘানা, কেনিয়া, নামিবিয়া, তাঞ্জানিয়া ও উগান্ডা অংশ নিচ্ছে। পূর্ব-ঘোষিত সিদ্ধান্ত মোতাবেক ২৭-৩১ মার্চ, ২০১৫ তারিখে অনুষ্ঠিত এ প্রতিযোগিতাটি দক্ষিণ আফ্রিকায় শুরু হয়েছে। প্রতিযোগিতার শীর্ষস্থানীয় দুইটি দল আয়ারল্যান্ড ও স্কটল্যান্ডে অনুষ্ঠিতব্য ২০১৫ সালের বিশ্ব টুয়েন্টি২০ বাছাইপর্বে খেলার সুযোগ লাভ করবে। জয় - ২ পয়েন্ট পরাজয় - ০ পয়েন্ট টাই বা ফলাফল না এলে - ১ পয়েন্ট "International Fixtures"। Cricket Kenya। ২৮ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৫।  আইসিসি বিশ্ব টুয়েন্টি২০ বাছাইপর্ব আফ্রিকান ক্রিকেট অ্যাসোসিয়েশন ২০১৫ আইসিসি বিশ্ব টুয়েন্টি২০ বাছাইপর্ব আন্তর্জাতিক ক্রিকেট কাউন্সিলের সদস্যদের তালিকা
কায়সার বাগ

কায়সার বাগ (হিন্দি: क़ैसरबाग़, উর্দু: قيصر باغ, উচ্চারিত [qɛːsərˈbaːɣ], সম্রাটের বাগান) ভারতের লখনৌ শহরে অবস্থিত একটি কমপ্লেক্স। লখনৌয়ের শেষ নবাব ওয়াজেদ আলি শাহ এটি নির্মাণ করেন। লখনৌয়ের স্থাপত্য মীনা বাজার "General View of the Palace in Kaiser Bagh, Lucknow (by H.A. Mirza & Sons)"। Images of Asia। ১৯১০। ২০১০-০১-০৫ তারিখে মূল থেকে আর্কাইভ করা। সংগ্রহের তারিখ ২০০৯-০৮-১৪।  "The Walled Palaces of Kaiserbagh (by Anil Mehrotra Neeta Das)"। Zeno Marketing Communications. Inc.। ২০০৯-০১-২৯ তারিখে মূল থেকে আর্কাইভ করা। সংগ্রহের তারিখ ২০০৯-০৮-১৪।  উইকিমিডিয়া কমন্সে কায়সার বাগ সংক্রান্ত মিডিয়া রয়েছে। Columbia University: Pictures of Qaisarbagh
আমিরুল মুমিনিন

’আমিরুল মু’মিনিন (আরবি: أمير المؤمنين) হচ্ছে মুসলিম খলিফার ক্ষেত্রে ব্যবহৃত একটি সম্মানসূচক উপাধি। এর অর্থ হচ্ছে "বিশ্বাসীদের নেতা"। রাশিদুন খিলাফতের দ্বিতীয় খলিফা উমর ইবনুল খাত্তাবের সময় থেকে খলিফাদের ক্ষেত্রে এই উপাধি ব্যবহৃত হয়ে আসছে। এছাড়াও খলিফাদের বাইরেও বিভিন্ন সময়ে বিভিন্ন মুসলিম শাসক এই উপাধি ব্যবহার করেছেন এবং বর্তমানেও কিছু ইসলামি রাষ্ট্রের শাসকদের মাঝে এর ব্যবহার লক্ষ্য করা যায়। বর্তমান বিশ্বে ১০০ বছর পর (২০২১) সালে তালিবান আফগানিস্তানে ক্ষমতায় আসার মাধ্যমে নতুন আমিরুল মুমিনিন উপাধি লাভ করেছে। আলমামি সাহাবা শুরাহ
টুংভূম

টুংভূম বা তুঙ্গভূম অধুনা ভারতের পশ্চিমবঙ্গ রাজ্যের বাঁকুড়া জেলার রাইপুরের দক্ষিণাঞ্চলে অবস্থিত একটি প্রাচীন রাজ্যের নাম। স্থানীয় কিংবদন্তি অনুসারে, টুং দেও গণ্ডকী নদীর তীরবর্তী অঞ্চল থেকে পুরীতে তীর্থ করতে এসেছিলেন। জগন্নাথের আশীর্বাদে তিনি পুরীর রাজা হন। জগন্নাথ তার নাতি গঙ্গাধর টুংকে স্বপ্নাদেশে জানান যে তার পরে পুরীর সিংহাসনে কোনো উত্তরাধিকার থাকবে না। তাই তাঁর পুত্র যেন নিজের নাম পরিবর্তন করে অন্য কোনো অঞ্চলে চলে যান; সেখানে তিনি রাজা হতে পারবেন। দশ বছর ঘুরতে ঘুরতে গঙ্গাধর টুঙের পুত্র নুকুর টুং নিজের স্ত্রী, ধনসম্পতি ও সৈন্যসামন্ত নিয়ে ১৩৪৮ সালে (অন্যমতে ১৪৪৮ সালে) শ্যামসুন্দরপুরের কাছে টিকরাপাড়া নামে এক জায়গায় এসে বসতি স্থাপন করেন। সেই সময় রাজগ্রাম নামে সেই জায়গাটি শ্যামসুন্দরপুর, ফুলকুসমা, রায়পুর, সিমলাপাল ও ভালাইদিহা নিয়ে গঠিত ছিল। আগে সামন্তসার রাজা সেখানে রাজত্ব করতেন। এক অগ্নিকাণ্ডে তার পরিবার-পরিজনের মৃত্যু হয়েছিল। শাসকহীন সেই অঞ্চল ডাকাতদের রাজত্বে পরিণত হয়েছিল। নুকুর টুং ডাকাতদের পরাজিত করে সেখানে রাজা হয়ে বসেন। নাম নেন ছত্রনারায়ণ দেব। তিনি তার রাজ্যের নাম রেখেছিলেন জগন্নাথপুর। তিনি ২৫২টি উৎকল ব্রাহ্মণ পরিবারকে সেই অঞ্চলে এনেছিলেন। রাজা তাঁর গুরু ও সেনাপতি শ্রীপতি মহাপাত্রকে সিমলাপাল পরগণা দান করেন। শিখর রাজপরিবারের এক সদস্যকে রাইপুর পরগণাটি দান করা হয়েছিল। পরে শ্যামসুন্দরপুর ও ফুলকুসমা পরগণাদুটি নিয়ে পরিবারের সদস্যদের মধ্যে অন্তর্কলহ শুরু হয়। O’Malley, L.S.S., ICS, Bankura, Bengal District Gazetteers, pp. 210-211, 1995 reprint, first published 1908, Government of West Bengal
কজঙ্গল

কজঙ্গল ছিল অধুনা ভারতের পূর্বাঞ্চলে অবস্থিত একটি প্রাচীন রাজ্য। পশ্চিমবঙ্গের বীরভূম জেলা ও ঝাড়খণ্ডের সাঁওতাল পরগনা বিভাগের অংশবিশেষে এই রাজ্য বিস্তৃত ছিল। খ্রিস্টীয় একাদশ শতাব্দীতে রাজা হরিবরমাধবের মন্ত্রী ভট্ট ভবদেবের ভুবনেশ্বর শিলালিপিতে রাঢ় অঞ্চলে একটি জঙ্গল রাজ্যের কথা জানা যায়। চীনা সন্ন্যাসী-পর্যটক হিউয়েন সাঙের বিবরণীতে কজঙ্গলের উল্লেখ আছে। তিনি খ্রিস্টীয় সপ্তম শতাব্দীতে চম্পা (ভাগলপুর) থেকে কজঙ্গলে আসেন এবং সেখান থেকে পুণ্ড্রবর্ধন যাত্রা করেন। তিনি লিখেছেন, কজঙ্গলের উত্তর সীমা গঙ্গা নদী থেকে খুব দূরে ছিল না। এই জঙ্গলের দক্ষিণাঞ্চলে অনেক হাতি ছিল। এখানকার অধিবাসীরা ছিলেন সরল, বিদ্বান ও শিক্ষানুরাগী। পালি ধর্মগ্রন্থ বিনয়পিটক অনুসারে, আর্যাবর্তের পূর্ব সীমা ছিল কজঙ্গল। Majumdar, Dr. R.C., History of Ancient Bengal, First published 1971, Reprint 2005, p. 64, Tulshi Prakashani, Kolkata, আইএসবিএন ৮১-৮৯১১৮-০১-৩. Roy, Niharranjan, Bangalir Itihas, Adi Parba, (বাংলা), first published 1972, reprint 2005, pp. 99-100, 81-93, Dey’s Publishing, 13 Bankim Chatterjee Street, Kolkata, আইএসবিএন ৮১-৭০৭৯-২৭০-৩ Majumdar, Dr. R.C., p. 454 টেমপ্লেট:Santhal Pargana Division topics
লিসা হেইডোন

লিসা হেইডোন (জন্ম: এলিজেবেথ মেরি হেইডোন; ১৭ জুন ১৯৮৬) একজন ভারতীয় মডেল, অভিনেত্রী, কুইন (২০১৪) চলচ্চিত্রের জন্য পরিচিত। তিনি ১৯ বছর বয়সে অস্ট্রেলিয়ায় মডেলিং শুরু করেন। বলিউড প্রবেশদ্বার উইকিমিডিয়া কমন্সে লিসা হেইডোন সংক্রান্ত মিডিয়া রয়েছে। ভারতীয় চলচ্চিত্র অভিনেত্রীদের তালিকা "লিসা হেইডোন Biography"। CineBasti.com। ২৯ মে ২০১১ তারিখে মূল থেকে আর্কাইভ করা। সংগ্রহের তারিখ ২২ মে ২০১১।  Gupta, Priya (9 March 2014)। "I am madly in love with Karan too but we are not together right now"। Times of India। সংগ্রহের তারিখ ৮ মার্চ ২০১৪।  "Lisa Haydon Biography,Pictures and Modelling career"।  http://bollyspice.com/this-summer-santa-banta-pvt-ltd-promises-to-leave-you-in-splits/ ইন্টারনেট মুভি ডেটাবেজে লিসা হেইডোন (ইংরেজি)
বাঁশলোই নদী

বাঁশলোই নদী হল ভাগীরথী নদীর একটি উপনদী। বাঁশলোই নদীর উৎপত্তি ভারতের ঝাড়খণ্ড রাজ্যের সাহেবগঞ্জ জেলার বাঁশ পাহাড়ে। এটি ঝাড়খণ্ডের পাকুড় জেলা এবং পশ্চিমবঙ্গের বীরভূম ও মুর্শিদাবাদ জেলার উপর দিয়ে প্রবাহিত হয়ে জঙ্গিপুরের উত্তরে হুগলি নদীতে মিশেছে। এই নদীর অববাহিকা অঞ্চলের আয়তন ২,২০০ বর্গকিলোমিটার (৮৫০ মা২)। ছোটোনাগপুর মালভূমি থেকে উৎপন্ন অন্যান্য নদীর মতো বাঁশলোই নদীতেও বর্ষাকালে প্রচুর বৃষ্টি ও সীমিত জল পরিবহন ক্ষমতার জন্য বন্যা পরিস্থিতির সৃষ্টি হয়। জঙ্গিপুর ও কালনা শহরের মধ্যবর্তী অঞ্চলে বাঁশলোই নদীতে বন্যা দেখা যায়। এই অঞ্চলে ভাগীরথীর জলধারণ ক্ষমতা সর্বাধিক ৩,১০০ ঘনমিটার প্রতি সেকেন্ড (১,১০,০০০ ঘনফুট/সে)। অতিরিক্ত বৃষ্টির ফলে এর চেয়ে বেশি জল হলে বন্যা পরিস্থিতি দেখা যায়। "Jharkhand Rivers"। mapsofindia। সংগ্রহের তারিখ ২০০৯-০৪-১১।  "Pakur – a Land of Vibrant People and Black Stone"। District administration। ২০০৯-০৪-১০ তারিখে মূল থেকে আর্কাইভ করা। সংগ্রহের তারিখ ২০০৯-০৪-১১।  "Bansloi River"। India9। সংগ্রহের তারিখ ২০০৯-০৪-১১।  "Murshidabad district"। ২০০৯-০৩-০৫ তারিখে মূল থেকে আর্কাইভ করা। সংগ্রহের তারিখ ২০০৯-০৪-১১।  Roy, Jitendra। "The Deluge 2000" (পিডিএফ)। ২০০৯-০৪-১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৯-০৪-১১।  "Flood management"। Irrigation & Waterways Department, Govt of West Bengal। সংগ্রহের তারিখ ২০০৯-০৪-১১।
তাপগতিবিদ্যার প্রথম সূত্র

তাপগতিবিদ্যার প্রথম সূত্র (ইংরেজি: First Law of Thermodynamics) প্রকৃতপক্ষে শক্তির নিত্যতা সূত্রের একটি বিশেষ রূপ। বিজ্ঞানী জেমস প্রেসকট জুল সর্বপ্রথম কাজ ও তাপের মধ্যে একটি সঠিক সম্পর্ক নির্ণয় করেন এবং একে সূত্র আকারে প্রকাশ করেন। তাপগতিবিদ্যার প্রথম সূত্রটিকে সাধারণত বিবৃত করা হয় এভাবে যে, কোনো বদ্ধ সিস্টেম বা ব্যবস্থায় তাপশক্তি প্রদান করা হলে তার কিছু অংশ অভ্যন্তরীণ শক্তি বৃদ্ধিতে আর কিছু অংশ কাজ সম্পাদনে ব্যবহৃত হয়। ক্ষুদ্রাতিক্ষুদ্র প্রদানকৃত তাপ dQ, অভ্যন্তরীণ শক্তি বৃদ্ধি dU এবং সম্পাদিত কাজ dW হলে, গাণিতিক বিবৃতিটি হবে: d Q = d U + d W {\displaystyle dQ=dU+dW} তাপগতিবিদ্যার প্রথম সূত্রটি প্রায় অর্ধ শতাব্দীর গবেষণার ফল। এই সূত্রের প্রথম পূর্ণাঙ্গ বিবৃতিটি পাওয়া যায় ১৮৫০ সালে রুডলফ ক্লসিয়াস ও উইলিয়াম রানকিন এর কাছে। রানকিনের বিবৃতিটি ক্লসিয়াসের মতো স্পষ্ট ছিল না। জুলিয়াস রবার্ট ভন মেয়ার ১৮৪১ সালে একটি বিবৃতি দেন যে, স্থির চাপে কোনো বস্তুর প্রসারণের জন্য ব্যবহৃত তাপ কাজের সাথে আন্তঃপরিবর্তনশীল। কিন্তু এটি প্রথম সূত্রের সাধারণ বিবৃতি নয়। চাক্রিক তাপগতীয় প্রক্রিয়া বিবেচনা করে তাপগতিবিদ্যার প্রথম সূত্রের সর্বপ্রথম পরিষ্কার বিবৃতি দেন ক্লসিয়াস ১৮৫০ সালে। "সকল ক্ষেত্রে যেখানে তাপের মাধ্যমে কাজ সম্পাদন করা হয় সেখানে, গৃহীত তাপ কৃত কাজের সমানুপাতিক; বিপরীতভাবে, সমান পরিমাণের কাজ সমান শক্তি উৎপন্ন করে” ক্লসিয়াস অভ্যন্তরীণ শক্তি ধারণা ব্যবহার করে আরো একভাবে সূত্রটি বিবৃত করেছেন "তাপগতীয় প্রক্রিয়ায় কোনো বদ্ধ ব্যবস্থার অভ্যন্তরীণ শক্তির পরিবর্তন ঐ ব্যবস্থায় গৃহীত তাপ ও ব্যবস্থা কর্তৃক কৃত কাজের বিয়োগ ফলের সমান।". কোনো বদ্ধ সিস্টেম বা ব্যবস্থায় তাপশক্তি প্রদান করা হলে তার কিছু অংশ অভ্যন্তরীণ শক্তি বৃদ্ধিতে আর কিছু অংশ কাজ সম্পাদনে ব্যবহৃত হয়। ESSENTIALS OF PHYSICAL CHEMISTRY by- B.S. Bahl, G.D. Tuli, Arun Bahl খান, ড. আমির হোসেন ও ইসহাক, প্রফেসর মোহাম্মদ এবং ইসলাম, ড. মো. নজরুল ২০১৯. পদার্থবিজ্ঞান দ্বিতীয় পত্র: একাদশ ও দ্বাদশ শ্রেণি. (ষষ্ঠ সংস্করণ). আইডিয়াল বুকস, ঢাকা. Truesdell, C. A. (1980) Truesdell, C. A. (1980), pp. 157–158. Mayer, Robert (1841). Paper: 'Remarks on the Forces of Nature"; as quoted in: Lehninger, A. (1971). Bioenergetics – the Molecular Basis of Biological Energy Transformations, 2nd. Ed. London: The Benjamin/Cummings Publishing Company. Clausius, R. (1850), page 373, translation here taken from Truesdell, C. A. (1980), pp. 188–189. Clausius, R. (1850), page 384, equation (IIa.).
প্রধান সামরিক আইন প্রশাসক

প্রধান সামরিক আইন প্রশাসক একটি পদ যাতে আসীন ব্যক্তি কিছু রাষ্ট্র যেমন বাংলাদেশ, পাকিস্তান ও ইন্দোনেশিয়ায় সামরিক আইন কার্যকর করার দায়িত্বে ছিলেন। প্রশাসকের হাতে যথেষ্ট পরিমাণ নির্বাহী ক্ষমতা থাকে। সামরিক অভ্যুত্থানের পর সাধারণত সামরিক অফিসাররা এই পদ লাভ করেন। একই সাথে রাষ্ট্রপ্রধানের পদ গ্রহণের উদাহরণও রয়েছে। বাংলাদেশে এই পদ লাভকারী ব্যক্তিরা হলেন: মেজর জেনারেল খালেদ মোশাররফ (১৯৭৫): একটি সামরিক অভ্যুথান সংঘটিত করার পর চার দিন এই পদে ছিলেন। এরপর কর্নেল আবু তাহেরের নেতৃত্বে সংঘটিত আরেকটি অভ্যুত্থানের পর নিহত হন। বিচারপতি আবু সাদাত মোহাম্মদ সায়েম (১৯৭৫–৭৬): বাংলাদেশের রাষ্ট্রপতি হিসেবে দায়িত্বপালনের সময় এই পদে ছিলেন। মেজর জেনারেল জিয়াউর রহমান (১৯৭৬-৭৯): সামরিক আইন উঠিয়ে নেয়ার আগ পর্যন্ত এই পদে ছিলেন। ১৯৭৭ সালে রাষ্ট্রপতির দায়িত্ব নেন। লেফটেন্যান্ট জেনারেল হুসেইন মুহাম্মদ এরশাদ (১৯৮২): ১৯৮২-১৯৮৬ পর্যন্ত সামরিক আইন জারিকৃত সময়ে এই পদে ছিলেন। পাকিস্তানে এই পদ লাভকারী ব্যক্তিরা হলেন: ফিল্ড মার্শাল আইয়ুব খান (১৯৫৭–৫৮): পাকিস্তানের রাষ্ট্রপতি ইস্কান্দার মির্জার অধীনে এই পদে ছিলেন। জেনারেল ইয়াহিয়া খান (১৯৬৮-৬৯): রাষ্ট্রপতি আইয়ুব খানের অধীনে এই পদে ছিলেন। জুলফিকার আলী ভুট্টো (১৯৭১-৭৩): বাংলাদেশের স্বাধীনতা যুদ্ধের পর পাকিস্তানে এই পদে থাকা প্রথম বেসামরিক ব্যক্তি। জেনারেল মুহাম্মদ জিয়াউল হক (১৯৭৭–৭৯): প্রধানমন্ত্রী জুলফিকার আলি ভুট্টোকে ক্ষমতাচ্যুত করার পর রাষ্ট্রপতি ফজলে ইলাহি চৌধুরীর অধীনে এই পদে ছিলেন। জেনারেল পারভেজ মোশাররফ (১৯৯৯-২০০১): রাষ্ট্রপতি রফিক তারারের অধীনে এই পদে ছিলেন। ইন্দোনেশিয়ায় সেনাপ্রধান সুহার্তো‌ সংক্ষিপ্তকাল এই পদে ছিলেন। তিনি ১৯৬৫ সালে ক্ষমতা দখল করেন এবং রাষ্ট্রপতি সুকর্ণ‌কে ১৯৬৭ সালে পদত্যাগে বাধ্য করেন। সুকর্ণ‌ও তার রাষ্ট্রপতিত্বকালে সামরিক আইন জারি করেছিলেন। সামরিক অভ্যুত্থান সামরিক শাসন সামরিক আইন বাংলাদেশে সামরিক অভ্যুত্থান "A coup in Thailand"। Dawn। ২৩ মে ২০১৪। সংগ্রহের তারিখ ২৩ মে ২০১৪।  Martial law in Pakistan Bangladesh (1975-77) Martial law in Bangladesh
কোচবিহার সদর মহকুমা

কোচবিহার সদর মহকুমা হল ভারতের পশ্চিমবঙ্গ রাজ্যের কোচবিহার জেলার একটি মহকুমা। এটি কোচবিহার পুরসভা এবং কোচবিহার ১ ও কোচবিহার ২ সমষ্টি উন্নয়ন ব্লক দুটি নিয়ে গঠিত। এই দুই ব্লকের অধীনে ২৮টি গ্রাম পঞ্চায়েত ও তিনটি নগর পঞ্চায়েত রয়েছে। মহকুমার সদর কোচবিহার শহরে অবস্থিত। কোচবিহার পুরসভা ছাড়া এই মহকুমায় কোচবিহার ১ ও কোচবিহার ২ ব্লকের অধীনে তিনটি নগর পঞ্চায়েত ও ২৮টি গ্রাম পঞ্চায়েত রয়েছে। নগর পঞ্চায়েতগুলি হল খড়িমালা খাগড়াবাড়ি, গুড়িয়াহাটি ও খাগড়াবাড়ি। কোচবিহার ১ সমষ্টি উন্নয়ন ব্লকের গ্রামাঞ্চল ১৫টি গ্রাম পঞ্চায়েত নিয়ে গঠিত। এগুলি হল: চাঁদামারি, ফালিমারি, হাঁড়িভাঙা, পাটছড়া, চিলকিরহাট, ঘুঘুমারি, জিরানপুর, পুটিমারি-ফুলেশ্বরী, দাউয়াগুড়ি, গুরিয়াহাটি-১, ময়ামারি, দেওয়ানহাট, গুরিয়াহাটি-২, পানিশালা ও শুটকাবাড়ি। এই ব্লকের নগরাঞ্চল দুটি নগর পঞ্চায়েতের অধীনস্থ। এগুলি হল: খড়িমালা খাগড়াবাড়ি ও গুরিয়াহাটি। ব্লকটি কোচবিহার থানার অধীনস্থ। ব্লকের সদর ঘুঘুমারি। কোচবিহার ২ সমষ্টি উন্নয়ন ব্লকের গ্রামাঞ্চল ১৩টি গ্রাম পঞ্চায়েত নিয়ে গঠিত। এগুলি হল: আমবাড়ি, ধাংধিংগুড়ি, মধুপুর, টাকাগাছ-রাজারহাট, বাণেশ্বর, গোপালপুর, মরিচবাড়ি-খোলতা, বড়রংরাস, খাগড়াবাড়ি, পাতলাখাওয়া, চাকচাকা, কাপাইডাঙা ও পুন্ডিবাড়ি। এই ব্লকের একমাত্র নগর পঞ্চায়েতটি হল খাগড়াবাড়ি। ব্লকটি কোচবিহার থানার অধীনস্থ ব্লকের সদর পুন্ডিবাড়ি। পশ্চিমবঙ্গে সীমানা পুনর্নির্ধারণ কমিশন কর্তৃক আইনসভা কেন্দ্রগুলির সীমানা পুনর্নির্ধারণের পর কোচবিহার সদর মহকুমার অন্তর্গত লোকসভা ও বিধানসভা কেন্দ্রগুলির অবস্থান নিম্নরূপ: কোচবিহার উত্তর বিধানসভা কেন্দ্র – কোচবিহার ২ ব্লক। কোচবিহার দক্ষিণ বিধানসভা কেন্দ্র – কোচবিহার পুরসভা এবং কোচবিহার ১ ব্লকের চাঁদামারি, চিলকিরহাট, ফালিমারি, ঘুঘুমারি, হাঁড়িভাঙা, ময়ামারি, পাটছড়া, পুটিমারি-ফুলেশ্বরী ও সুটকাবাড়ি গ্রাম পঞ্চায়েত। নাটাবাড়ি বিধানসভা কেন্দ্র – কোচবিহার ১ ব্লকের অন্যান্য গ্রাম পঞ্চায়েতগুলি। এই তিনটি বিধানসভা কেন্দ্রই কোচবিহার লোকসভা কেন্দ্রের অন্তর্গত। "Directory of District, Sub division, Panchayat Samiti/ Block and Gram Panchayats in West Bengal, March 2008"। West Bengal। National Informatics Centre, India। ২০০৮-০৩-১৯। ২০০৯-০২-২৫ তারিখে মূল থেকে আর্কাইভ করা। সংগ্রহের তারিখ ২০০৮-১২-১৮।  "District Wise List of Statutory Towns( Municipal Corporation,Municipality,Notified Area and Cantonment Board) , Census Towns and Outgrowths, West Bengal, 2001"। Census of India, Directorate of Census Operations, West Bengal। সংগ্রহের তারিখ ২০০৮-১২-১৮।  "List of Districts/C.D.Blocks/ Police Stations with Code No., Number of G.Ps and Number of Mouzas"। Census of India, Directorate of Census Operations, West Bengal। সংগ্রহের তারিখ ২০০৮-১২-১৮।  "Contact details of Block Development Officers"। Cooch Behar district। Panchayats and Rural Development Department, Government of West Bengal। সংগ্রহের তারিখ ২০০৮-১২-২৬। [স্থায়ীভাবে অকার্যকর সংযোগ] "Press Note, Delimitation Commission" (পিডিএফ)। Assembly Constituencies in West Bengal। Delimitation Commission। পৃষ্ঠা 4, 23। ২০১৩-০৫-২৯ তারিখে মূল (PDF) থেকে আর্কাইভ করা। সংগ্রহের তারিখ ২০০৯-০১-০৮।  টেমপ্লেট:Cooch Behar District
আবদুস সোবহান

আবদুস সোবহান (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। আবদুস সোবহানের বাড়ি ব্রাহ্মণবাড়িয়া জেলার বাঞ্ছারামপুর উপজেলার চরলোহনিয়া গ্রামে। তার বাবার নাম কালু মিয়া এবং মায়ের নাম ফজরন নেছা। তার স্ত্রীর নাম আনোয়ারা বেগম। এ দম্পতির তিন ছেলে, এক মেয়ে। ১৯৭১ সালে আবদুস সোবহান প্রথম ইস্ট বেঙ্গল রেজিমেন্টে কর্মরত ছিলেন। তাদের অবস্থান ছিল যশোর সেনানিবাসে। মুক্তিযুদ্ধ শুরু হলে আক্রান্ত হন তারা। তখন সেনানিবাস থেকে বেরিয়ে তারা চৌগাছায় সমবেত হয়ে মুক্তিযুদ্ধে যোগ দেন। তিনি ধলই বিওপি ছাড়াও আরও কয়েকটি স্থানে যুদ্ধ করেছেন। মুক্তিযুদ্ধে বীরত্ব ও সাহসিকতা প্রদর্শনের জন্য আবদুস সোবহান বীর প্রতীক খেতাব পেয়েছেন। ১৯৭১ সালের ৩০-৩১ অক্টোবর মধ্যরাতে মৌলভীবাজার জেলার শ্রীমঙ্গল উপজেলার কমলগঞ্জ সীমান্তের ধলই বিওপিতে। সেখানে ছিল পাকিস্তানি সেনাবাহিনীর দুর্ভেদ্য একটি ঘাঁটি। ধলই বিওপির চারপাশে ছোট ছোট পাহাড়ি টিলা ও চা বাগান। মাঝেমধ্যে ঘন বাঁশবন। বিওপি-সংলগ্ন চারদিক কাঁটাতারে ঘেরা। ভূমিতে মাইন বিছানো। শত্রুর অবস্থান বিভিন্ন স্থানে গোপন বাংকারে। এই বাংকারগুলো এতই মজবুত ছিল যে সেগুলো মিডিয়াম কামানের গোলায় ক্ষতিগ্রস্ত হবে না। ২৮ অক্টোবর মুক্তিযোদ্ধাদের একটি বড় দল সেখানে আক্রমণ করেছিল। সে আক্রমণ ব্যর্থতায় পর্যবসিত হয়। সেদিন তাদের বেশ কয়েকজন সহযোদ্ধা শহীদ ও আহত হন। তবে এবার অন্ধকারে শত্রু পাকিস্তানিদের অবস্থান লক্ষ্য করে আবদুস সোবহান ও তার আরও কয়েকজন সহযোদ্ধা নিক্ষেপ করলেন বেশ কটি হ্যান্ড গ্রেনেড। অন্য সহযোদ্ধারা একযোগে গুলি। হ্যান্ড গ্রেনেডের বিস্ফোরণ ও গুলির শব্দে হকচকিত শত্রু। তারপর শত্রুর দিক থেকেও বৃষ্টির মতো পাল্টা গুলি। পাকিস্তানিদের আক্রমণে আবদুস সোবহান ও অন্য মুক্তিযোদ্ধারা বেশ বেকায়দায়ই পড়লেন। স্থানীয় সোর্সের ভুলের কারণে তারা ঢুকে পড়েছেন একেবারে পাকিস্তানিদের নাকের ডগায়। পাল্টা গুলিতে তারা অনেকে হতাহত হলেন। ব্রাশফায়ারের একঝাঁক গুলি এসে লাগল আবদুস সোবহানের পেট, ঊরু ও হাতের আঙুলে। হাতের একটি আঙুল ও বাঁ পায়ের ঊরুর মাংসপেশি উড়ে গেল। গুরুতর আহত হলেন আবদুস সোবহান। সহযোদ্ধা আরও অনেকে আহত হলেন। রক্তে ভেসে যেতে থাকল জায়গাটা। দেখলেন, গুলিবিদ্ধ তিন সহযোদ্ধা ছটফট করতে করতে মারা গেলেন। তখনো তিনি জ্ঞান হারাননি। ভাবলেন, তার জীবন বুঝি এখানেই শেষ। তিনি যেখানে ছিলেন, সেখানে ছিল হাঁটুপানি। তিনি ক্রমে দুর্বল হয়ে পড়ছেন, এমন সময় এক সহযোদ্ধা তার কাছে এলেন। ওই সহযোদ্ধা তাকে টেনে দূরে নিয়ে গেলেন। সেখান থেকে উদ্ধার পার্টি তাকে নিয়ে রওনা হলো সীমান্তের দিকে। এই সময় তিনি জ্ঞান হারিয়ে ফেললেন। ধলই বিওপিতে কয়েক দিন যুদ্ধ চলে এবং শেষ পর্যন্ত ৩ নভেম্বর ধলই এলাকা মুক্ত হয়। বীর প্রতীক দৈনিক প্রথম আলো, "তোমাদের এ ঋণ শোধ হবে না"; তারিখ: ২৩-০৫-২০১১[স্থায়ীভাবে অকার্যকর সংযোগ] একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৬৬। আইএসবিএন 9789849025375।
দুমকি উপজেলা

দুমকি উপজেলা বাংলাদেশের পটুয়াখালী জেলার অন্তর্গত একটি প্রশাসনিক এলাকা। এই উপজেলার উত্তরে বাকেরগঞ্জ উপজেলা, পূর্বে বাউফল উপজেলা, দক্ষিণে পটুয়াখালী সদর উপজেলা এবং পশ্চিমে মির্জাগঞ্জ উপজেলা অবস্থিত। দুমকি উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দুমকি থানার আওতাধীন। ইউনিয়নসমূহ: ১নং পাংগাশিয়া ২নং লেবুখালী ৩নং মুরাদিয়া ৪নং আংগারিয়া ৫নং শ্রীরামপুর ২০১১ সালের আদমশুমারি অনুযায়ী দুমকি উপজেলার মোট জনসংখ্যা ৭০,৬৫৫ জন। এর মধ্যে পুরুষ ৩৩,৮০২ জন এবং মহিলা ৩৬,৮৫৩ জন। মোট পরিবার ১৫,৫৪২টি। ২০১১ সালের আদমশুমারি অনুযায়ী দুমকি উপজেলার সাক্ষরতার হার ৬৬.৪%। এ উপজেলায় পটুয়াখালী বিজ্ঞান ও প্রযুক্তি বিশ্ববিদ্যালয় অবস্থিত। মোহাম্মদ কেরামত আলী শ্রীরামপুর জমিদার বাড়ি বাংলাদেশ জাতীয় তথ্য বাতায়ন (জুন ২০১৪)। "এক নজরে দুমকী উপজেলা"। গণপ্রজাতন্ত্রী বাংলাদেশ সরকার। সংগ্রহের তারিখ ২০ মার্চ ২০১৫। [স্থায়ীভাবে অকার্যকর সংযোগ] "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১৭ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) পটুয়াখালী বিজ্ঞান ও প্রযুক্তি বিশ্ববিদ্যালয় বাংলাপিডিয়ায় দুমকি উপজেলা
রাঙ্গাবালী উপজেলা

রাঙ্গাবালী উপজেলা বাংলাদেশের পটুয়াখালী জেলার অন্তর্গত একটি প্রশাসনিক এলাকা। রাঙ্গাবালী উপজেলাটি পটুয়াখালী জেলার সর্বদক্ষিণে বঙ্গোপসাগরের পাদদেশে অবস্থিত। উত্তরে বরগুনা জেলার আমতলী উপজেলা এবং গলাচিপা উপজেলা, দক্ষিণে বঙ্গোপসাগর, পূর্বে গলাচিপা উপজেলা এবং ভোলা জেলার চরফ্যাশন উপজেলা, পশ্চিমে কলাপাড়া উপজেলা রাঙ্গাবালী উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রাঙ্গাবালী থানার আওতাধীন। ইউনিয়নসমূহ ১নং রাঙ্গাবালী সদর ইউনিয়ন ২নং বড়বাইশদিয়া ইউনিয়ন ৩নং ছোটবাইশদিয়া ইউনিয়ন ৪নং চরমোন্তাজ ইউনিয়ন ৫নং চালিতাবুনিয়া ইউনিয়ন ৬নং মৌডুবী ইউনিয়ন এটি ১১৪ পটুয়াখালী-৪ আসনের অন্তর্ভুক্ত। বর্তমান সংসদ অধ্যক্ষ আলহাজ্ব মহিববুর রহমান। উপজেলার নামকরণ: রাঙ্গাবালী উপজেলার নামকরণের সঠিক ইতিহাস জানা যায়নি। তবে কথিত আছে যে, সাগর বক্ষে নতুন বালুচর সৃষ্টির ফলে কালের বিবর্তনে এই বালুচরের বালু লাল ছিল। এই ‘লাল’ শব্দটি আঞ্চলিক ভাষায় ‘রাঙ্গা’ নামে পরিচিত। এ থেকে ‘’রাঙ্গাবালী’’ নামের উৎপত্তি। ইতিহাসবেত্তাগন জানান, ১৭৮৪ সালে কতিপয় রাখাইন জনগোষ্ঠী আরাকান রাজ্য থেকে পালিয়ে এসে এ অঞ্চলে বসতি স্থাপন করে। তখন থেকে এ অঞ্চলে জনবসতি শুরু হয়। উপজেলার উৎপত্তি: ৭ জুন ২০১১ তারিখে নিকারের (প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি) ১০৫তম সভায় রাঙ্গাবালী উপজেলার প্রশাসনিক অনুমোদন হয়। এরই ধারাবাহিকতায় গত ১৩ জুন ২০১১ তারিখে বাংলাদেশ গেজেট প্রকাশিত হয়। শুভ উদ্ধোধন হয়, ২৫ ফেব্রুয়ারি, ২০১২ খ্রি. এই উপজেলার মোট জনসংখ্যা ১,০৪,১২৮ জন। যার মধ্যে পুরুষ ৫৫,০২৭ জন এবং মহিলা ৪৯,১০১ জন। মোট শিক্ষার হার ৫০%। এর মধ্যে পুরুষ ৪২ % ও মহিলা ৩৬ %। রাঙ্গাবালী উপজেলার অর্থনীতি তরমুজ চাষাবাদ ও মৎস সম্পদের উপর নির্ভরশীল। রাঙ্গাবালী ইয়ুথ সোসাইটি (আরওয়াইএস) বাংলাদেশ জাতীয় তথ্য বাতায়ন (জুন ২০১৪)। "এক নজরে রাঙ্গাবালী"। গণপ্রজাতন্ত্রী বাংলাদেশ সরকার। ১৩ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২০ মার্চ ২০১৫।  বাংলাপিডিয়ায় রাঙ্গাবালী উপজেলা উল্লেখ্য উক্ত উপজেলায় কোনো সরকারি হাসপাতাল নেই। এখানের জনগণকে পার্শ্ববতী উপজেলার উপর নির্ভর করতে হয়।